שביל ירדן

שביל ירדן (בערבית: درب الأردن) הוא שביל הליכה בירדן מאום קאיס בצפון עד העיר עקבה בדרום. אורכו כ־675 ק"מ. עובר דרך 75 כפרים ועיירות, חוצה את הנופים המגוונים של ירדן מהגבעות המיוערות של הצפון, הוואדיות המחוספסים והצוקים המשקיפים על בקעת הירדן, פטרה, החולות הדרמטיים וההרים בוואדי רם, הים האדום (ים סוף). ההליכה בשביל ירדן, היא מסע בהיסטוריה של ירדן, מפגש עם שכבות התרבות השונות שהטביעו את חותמן על האדמה, ומאפשרת להכיר את חיי היום-יום, לפגוש מקומיים עירוניים, כפריים, ובדואים.

 היסטוריה 
השביל קיים כבר אלפי שנים, בדרכים עתיקות ונתיבי סחר, שימש את המואבים האדומים והעמונים, וכשהנבטים התיישבו באשור הם הפכו את פטרה למרכז האימפריה שלהם ומשם המשיכו את הדרך לאסיה ולדרום ערב. הדרך שימשה למעבר סחורות, ניהול עסקים ולתקשורת עם עמים רחוקים. לאחר שלטון הנבטים, האימפריה הרומית המשיכה להשתמש בנתיבים אלה כחלקים קריטיים של רשת הכבישים המזרח תיכונית שלה. ליד השביל נמצאים אתרים שמאזכרים דמויות יהודיות שהמוסלמים מאמינים בהם. נבי מוסא, Nabi Musa, תל מר אליאס מקום הולדתו של אליהו הנביא, Mar Elias, הר אהרון הכהן Jebel Haroun.

ביולי 2015 הוקמה עמותת שביל ירדן (JTA) כדי לפתח את השביל ולתחזק אותו. שביל ירדן מאפשר פיתוח כלכלי של קהילות מקומיות באמצעות יצירת מקומות עבודה,  קידום  תיירות, קשרים עם ספקי שירות לאורך השביל, כולל אירוח (homestays) אצל כפריים ושבטים בדואים. מסלול השביל נמצא בגוגל מפות ובאתר של השביל. השביל מחולק לשמונה מקטעים. הנשיונל ג'יאוגרפיק מתאר את הדרך כשביל מרשים ביותר, EPIC PATH ועושר תרבותי CULTURAL DEPTH.

 מקטעי השביל 
 מקטע ראשון: מאום קייס (Um Qais) לאג'לון (Ajloun) 
ממוזער|מבצר עג'לון
השביל מתחיל באום קייס, ליד אתר היסטורי בשם גדארה, אחת מערי ה-Decapolis הרומאיות, מעל עמק נהר הירמוך עם תצפית על הכנרת משם צועדים אל סכר זיגלאב Ziglab Dam. הסכר יצר מאגר מים ושמורת טבע, מקום חניה לציפורים נודדות וממצאים ארכאולוגיים מהתקופה הנאוליתית ומתקופת הברזל. מסכר זיגלב צועדים אל ביית אידיס Bayt Idis, לידו נמצאות עתיקות של העיר הרומית פלה (Pella). מביית אידיס צועדים עד טירת עג'לון שעברה מיד ליד מהנוצרים, לסלאח-א-דין- המונגולים, הממלוכים והטורקים.

 מקטע שני: מאג'לון לא-סולט (As-Salt) 
ממוזער|רחוב בעיר אס-סלט
מאג'לון צועדים עד כפר בוראמה (Burama) שם השביל יורד לסכר המלך טלאל שיוצר ימת מים גדולה. עוברים על הסכר וצועדים דרך אזור חקלאי עשיר אל הכפר הנוצרי-מוסלמי רמימין, (Rmemeen), כפר עם צריח מסגד וצריח כנסייה זה ליד זה. השביל מתפתל בתוך עמק חקלאי צר ומתפתל, עולה ומגיע לעיר א-סלט.

 מקטע שלישי: מא-סולט לואדי זרקא מאעין (Wadi Zarqa Ma’in) 
העיר א-סולט נקראה "Saltus" שפירושו "עמק מיוער" מהתקופה הרומית והביזנטית. עוברים ליד הארמון העתיק של עיראק אל-אמיר ויורדים אל בקעת הירדן. השביל משקיף אל ים המלח, ועובר ליד מאהלי בדואים, מצטרף לכביש רומי המחבר את צפון ים המלח עם מבצר מוקאוויר, בתנ"ך נקרא מכוור ויורד אל ואדי זרקא מתחת לצוקי בזלת.

 מקטע רביעי: מואדי זרקא (Wadi Zarqa Ma'in) לאל-קראק (Al-Karak) 
ממוזער|מבצר אל-קאראק
צועדים בואדי זרקא, הגרנד קניון של ירדן. הוואדי רחב מאוד ועומקו 800 מטרים, עם נחל רב שנתי וטלאים של אדמות חקלאיות בתוכו, ואוהל בדואי מדי פעם. לאחר עלייה ארוכה, השביל פונה דרומה על פני רמה פורייה עם קרקעות אדומות עשירות ואדמות חקלאיות, עובר את חורבות מגלינה Magalina, צועדים על שפת ואדי אבן חמאד ibn Hammad, שהוא אזור שימור. משיכים אל ואדי אז זיאטין (Ez Zaiyatin) ומגיעים לטירה הצלבנית אל-קאראק (כרכ) המתנשאת מעל הנוף שמסביב.

 מקטע חמישי: מאל-קאראק אל דנה (Dana) 
מהטירה הצלבנית אל-קאראק צועדים בתוך עמק מתפתל ומעליו צוקים. עוברים ליד הכפר שחבי shechabieh שנקרא במקור Ifranji על ידי הצלבנים שהתיישבו שם לאחר נפילת הטירה אל- קאראק. בהמשך העמק מגיעים לקרבת איינון (Khirbet Ainun) בו נמצאות כתובות יווניות, מערכות אגירה למים, קברים עתיקים ודולמנים (מבני קבורה מאבן). השביל מגיע לשפת ואדי חסה,Chasa משם רואים את הקצה הדרומי של ים המלח. יורדים לעומק 1000 מטרים בתוך וואדי לבון העמוק, בין צוקי אבן הגיר, עוברים ליד מאהלי בדואים וכפרים, מגיעים לחורבות האדומיות בסלה SELA. ובסוף המסלול מגיעים לכפר דנה, כפר אבן בן 500 שנה יושב על צוק, עם ארכיטקטורה עות'מאנית מסורתית. לכפר מגיעים צפרים ומתצפתים ביום ובלילה ב-200 מיני ציפורים כולל נשרים, עייטים וינשופים.

 מקטע שישי: מ-דנה אל פטרה 
ממוזער|The Treasury (Al-Khazneh)
המסלול מדנה אל פטרה נקרא על ידי נשיונל ג'יאוגרפיק כאחד מ-15 הטיולים הטובים ביותר בעולם. השביל הוא שמורת טבע מהעשירות ביותר במגוון ביולוגי במזרח התיכון. המסלול מסתיים בעיר הנבטית פטרה.

 מקטע שביעי: מפטרה אל היומימא (Humeima) 
מפטרה אל היומימא צועדים שבוע לאורך מדבר אמיתי, ואדיות וצוקים מעליהם, שרידים של יישובים נבטיים, שרידים של מערכות מים, הדרך הרומית, דיונות חול.  צועדים אל גאא מאריבד (Gaa’ Mriebed), צועדים לאורך ואדי סברה (Wadi Sabra) ואדי אל סאיף (Wadi al-Saif) ואדי גזאייב Wadi Gseib ואדי אהיימאר (Wadi Aheimar) קניונים עמוקים, מצוקים לבנים ואדומים, שבילי חמורים עתיקים, ומפלים יבשים. ובסוף המסלול מגיעים אל היומימא (Humeima). היומימא שימשה כתחנת מסחר על המסלול בין פטרה לים האדום (ים סוף), שרידי כנסיות ביזאנטיות, מבצר רומי ובתוכו בית מרחץ, וארמון מוסלמי מהתקופה העבאסית.

 מקטע שמיני: מהיומימא לעקבה 
השביל עובר מתחת לצוקים גבוהים של ג'בל רום וג'בל אום אישרין, אזור שתואר על ידי תומאס אדוארד לורנס "רום המפואר, העצום, המהדהד והאלוהי". עוברים בין הצוקים הצבעוניים של ג'בל חזאלי וציורי קיר בני 4,000 שנה וחוצים את ג'בל קטאר שהוא נקודת תצפית על הרי אדום, הערבה, ומפרץ אילת. עוברים ליד בורות מים אל הכפר הבדואי טיטן. צועדים בין גבעות בצבע גרניט וסלעי בזלת ומגיעים לנקודת תצפית ממנה רואים את הים האדום (ים סוף) ומפרץ עקבה ומגיעים אל סוף השביל.

 קישורים חיצוניים 



 הערות שוליים 

קטגוריה:טרקים
קטגוריה:ירדן: גאוגרפיה
קטגוריה:ירדן: תיירות